Blindman

Blindman (italiensk: Il pistolero cieco - «Den blinde pistolman») er en spaghettiwestern fra 1971 regissert av Ferdinando Baldi. Filmen handler om en blind pistolmann (Tony Anthony) som har fått som oppdrag å skaffe postordrebruder til et gruvesamfunn i Texas. Forretningspartnerne har imidlertid solgt brudene til den dominerende Domingo (Lloyd Battista), hans utspekulerte søster Sweet Mama (Magda Konopka) og den yngre broren Candy (Ringo Starr). Disse skal bruke brudene for å kidnappe en mexicansk general (Raf Baldassare).

Den blinde pistolmann jakter på brudene, og møter først på Candy, som prøver å vinne kjærligheten til den unge Pilar (Agneta Eckemyr). Pistolmannen tar etter hvert livet av ham, men Domingo aksepterer ikke dødsfallet, og tvinger Pilar til å gifte seg med den døde Candy. Pistolmannen fullfører imidlertid jakten og dreper til slutt også Sweet Mama og så Domingo.

Filmen er den første utenom Beatles-katalogen der Ringo Starr spiller noe annet enn en mindre birolle. Den er produsert av Allen Klein, daværende manager for The Beatles.

Skuespillere 
 Tony Anthony som Blindman / Ciego
 Ringo Starr som Candy
 Lloyd Battista som Domingo
 Magda Konopka som Sweet Mama
 Raf Baldassarre som El General
 Agneta Eckemyr som Pilar
 David Dreyer som Dude
 Marisa Solinas som Margherita
 Gaetano Scala som Domingo Henchman

Kilder
 Blindman hos IMDB
 'Blindman': The Story Behind a Drunk Beatle's Spaghetti Western - Rolling Stone Magazine

Eksterne lenker 
 

Ringo Starr
Filmer fra 1971
Westernfilmer